

**Ályktun um ljósabekkja­notkun ungmenna**

**Aðalfundur Krabbameinsfélags höfuðborgarsvæðisins, haldinn 18. mars 2024 hvetur heilbrigðis­yfirvöld og heilbrigðiseftirlit sveitarfélaga til efla eftirlit með sólbaðsstofum á landinu. Börn og ungmenni virðast hafa greiðan aðgang að sólbaðsstofum þrátt fyrir lög um 18 ára aldurstakmark. Einnig þarf að auka vitund fólks um áhættuna sem fylgir því að vera óvarinn í sól, einkum hvað varðar börn og ungmenni.**

Greinargerð:

Sortuæxli, alvarlegasta tegund húðkrabbameina, er eitt af algengustu krabbameinum hjá konum undir 40 ára aldri. Útfjólublá geislun er talin helsta orsök húðkrabbameina og því eru þeir sem mikið eru í sólarljósi eða ljósabekkjum í aukinni hættu á að fá sjúkdóminn. Að hafa brunnið í sól eða ljósabekk, sérstaklega fyrir 18 ára aldur, er einn aðaláhættuþátturinn. Það er því gríðarlega mikilvægt að aldurstakmarki á sólbaðsstofum sé framfylgt.